আওয়ামী লীগ পক্ষ থেকে একটি বিষয় জোরে শোরে বলা হয়, সত্তরের নির্বাচন ছিল পাকিস্তান খন্ডিত করে স্বাধীন বাংলাদেশ সৃষ্টির পক্ষে রিফারেন্ডাম বা গণরায়। ইন্দিরা গান্ধিও সে কথা বলে বিশ্ব-জনমতকে প্রভাবিত করার কাজে ব্যবহার করেছেন। অথচ এটি মিথ্যা। সত্তরের নির্বাচন ছিল অখন্ড পাকিস্তানের সংবিধান নির্মানের লক্ষ্যে, দেশটিকে খন্ডিত করার পক্ষে রিফারেন্ডাম নয়। আওয়ামী লীগের নির্বাচনী মেনিফেস্টো ছিল শাসনতন্ত্রে অধিক শায়ত্বশাসনের দাবী নিয়ে। তিনিই নিজেই বলেছেন, নির্বাচন ছিল ৬ দফার ভিত্তিতে। তাই প্রশ্ন হলো, ৬ দফা উপর ভোট স্বাধীনতার পক্ষে রিফারেন্ডার হয় কি করে? দেশের ভূগোল বদলানো তো অতি গুরুত্বপূর্ণ বিষয়। এজন্য কি আওয়ামী লীগ কোন সিরিয়াস আলোচনা জাতির সামনে পেশ করেছে? কোন একটি জনসভাতেও কি সেটি খোলাসা করে বলেছে? সব নির্বাচনই যে দেশের ভূগোল পাল্টানোর রিফারেন্ডাম নয় তারও একটা উদাহরণ দেওয়া যাক। ব্রিটিশ শাসনের শেষ দিকে উত্তর-পশ্চিম সীমান্ড প্রদেশের প্রাদেশিক পরিষদের নির্বাচনে খান আব্দুর গাফফার খানের নেতৃত্বে কংগ্রেস বিজয়ী হয়, পরাজিত হয় মুসলিম লীগ। কংগ্রেস পাকিস্তান প্রতিষ্ঠার প্রবল বিরোধী ছিল শুরু থেকেই। এবং বিরোধীতা করে প্রদেশটির পাকিস্তান ভূক্তির। যুক্তি খাড়া করে, তাদের বিজয়কে পাকিস্তানে অন্তর্ভূক্তির বিরুদ্ধে গণরায় বা রিফারেন্ডাম রূপে মেনে নিতে হবে। কিন্তু মুসলিম লীগ সেটি মেনে নেয়নি, তৎকালীন ব্রিটিশ সরকারও মেনে নেয়নি। কারণ সে নির্বাচনে ইস্যু ছিল প্রাদেশিক সরকার গঠন নিয়ে, পাকিস্তানের পক্ষে-বিপক্ষে নয়। ফলে জনগণকে নির্বাচনকে সামনে রেখে পাকিস্তানে অন্তর্ভূক্তির মত গুরুত্বপূর্ণ বিষয়ে চিন্তা-ভাবনার সুযোগ দেওয়া হয়নি। সে বিষয়টিকে বিবেচনায় রেখে ভোট দিতে এমনকি কংগ্রেসী নেতারাও আহ্বান করেনি। ফলে বিষয়টি নিয়ে সে প্রদেশে আবার নির্বাচন দিতে হয়েছে। বিপুল সংখ্যাগরিষ্ঠ জনগণ তখন পাকিস্তানের পক্ষে ভোট দিয়েছে।